[Foto’s] Vrou maak rok van 10 000 lekkergoedpapiereFoto: Facebook/Artistry and Upcycling by Emily Seilhamer Emily Seilhamer van Pennsilvanië in die VSA het vier jaar lank lekkergoedpapiere bymekaargemaak sodat sy vir haar ŉ rok kon maak. Sy het ook nie sommer enige lekkergoedpapiere gebruik nie, maar dié van ŉ spesifieke lekker genaamd “Starburst” – ŉ toffielekker wat in vrugtegeure beskikbaar is. “Dit is my man se gunstelinglekkers. Hy het vir my ŉ Starburst aangebied met ons eerste ontmoeting,” sê Emily. Haar hele gesin het hul kant gebring om soveel moontlik papiere bymekaar te maak totdat hulle 10 000 papiere bymekaargeskraap het. “Ek het die papiertjies in kleure gesorteer, elkeen gestryk, netjies inmekaargevou en toe met elastiese garing aanmekaargewerk.” Selfs mense wat nie ŉ soettand het nie, sal dié rokkie waardeer, of hoe?